CELEX: 32017D1388
Language: et
Date: 2017-07-17 00:00:00
Title: Nõukogu otsus (EL) 2017/1388, 17. juuli 2017, Euroopa Liidu ja Kosovo (Kõnealune nimetus ei piira seisukohti staatuse suhtes ning on kooskõlas ÜRO Julgeolekunõukogu resolutsiooniga 1244(1999) ja Rahvusvahelise Kohtu arvamusega Kosovo iseseisvusdeklaratsiooni kohta. ) vahelise Kosovo liidu programmides osalemise üldpõhimõtteid käsitleva raamlepingu sõlmimise kohta

27.7.2017   
               
               
                  ET
               
               
                  Euroopa Liidu Teataja
               
               
                  L 195/1
               
            NÕUKOGU OTSUS (EL) 2017/1388,
      17. juuli 2017,
      Euroopa Liidu ja Kosovo (*1) vahelise Kosovo liidu programmides osalemise üldpõhimõtteid käsitleva raamlepingu sõlmimise kohta
      EUROOPA LIIDU NÕUKOGU,
      võttes arvesse Euroopa Liidu toimimise lepingut, eriti selle artiklit 212 koostoimes artikli 218 lõike 6 teise lõigu punktiga a ja lõikega 7,
      võttes arvesse Euroopa Komisjoni ettepanekut,
      võttes arvesse Euroopa Parlamendi nõusolekut (1)
      
      ning arvestades järgmist:
      
                  (1)
               
               
                  Vastavalt nõukogu otsusele (EL) 2016/2053 (2) allkirjastati Euroopa Liidu ja Kosovo vaheline Kosovo liidu programmides osalemise üldpõhimõtteid käsitlev raamleping (edaspidi „leping“) 25. novembril 2016, eeldusel et see sõlmitakse hilisemal kuupäeval.
               
            
                  (2)
               
               
                  Nõukogu teatas 14. detsembril 2010, et ta ootab komisjoni ettepanekut, mis lubaks Kosovol osaleda liidu programmides. Liidu programmides osalemise eeltingimuseks on lepingu sõlmimine.
               
            
                  (3)
               
               
                  Lepingu eesmärk on, et liit võtab Kosovo suhtes majandus-, finants- ja tehnilise koostöö meetmeid vastavalt Euroopa Liidu toimimise lepingu artiklile 212.
               
            
                  (4)
               
               
                  Lepingu sõlmimine ei mõjuta liikmesriikide seisukohti Kosovo staatuse suhtes, selle otsustavad liikmesriigid kooskõlas oma riiklike tavade ja rahvusvahelise õigusega. Käesoleva otsuse, lepingu (sh selle lisa) ega liidu programmide tingimused, sõnastus ega määratlused ei tähenda Kosovo tunnustamist liidu poolt iseseisva riigina ega tähenda ka seda, et üksikud liikmesriigid Kosovot sellisena tunnustavad, kui nad ei ole seda teinud.
               
            
                  (5)
               
               
                  Leping tuleks heaks kiita,
               
            ON VASTU VÕTNUD KÄESOLEVA OTSUSE:
      Artikkel 1
      Euroopa Liidu ja Kosovo vaheline Kosovo liidu programmides osalemise üldpõhimõtteid käsitlev raamleping kiidetakse liidu nimel heaks.
      Lepingu tekst on lisatud käesolevale otsusele.
      Artikkel 2
      Nõukogu eesistuja esitab liidu nimel lepingu artiklis 10 sätestatud teate (3).
      Artikkel 3
      Vastavalt lepingu artiklile 5 on komisjonil õigus määrata liidu nimel kindlaks igas konkreetses liidu programmis Kosovo osalemisega seotud eritingimused, sealhulgas makstav rahaline osalus. Komisjon teavitab sellest nõukogu pädevat töörühma.
      Artikkel 4
      Käesolev otsus jõustub selle vastuvõtmisele järgneval päeval.
      
         Brüssel, 17. juuli 2017
         
            
               Nõukogu nimel
            
            
               eesistuja
            
            F. MOGHERINI
         
      
      
         (*1)  Kõnealune nimetus ei piira seisukohti staatuse suhtes ning on kooskõlas ÜRO Julgeolekunõukogu resolutsiooniga 1244(1999) ja Rahvusvahelise Kohtu arvamusega Kosovo iseseisvusdeklaratsiooni kohta.
      
         (1)  4. juuli 2017. aasta nõusolek (Euroopa Liidu Teatajas seni avaldamata).
      
         (2)  Nõukogu 14. novembri 2016. aasta otsus (EL) 2016/2053 Euroopa Liidu ja Kosovo* vahelise Kosovo liidu programmides osalemise üldpõhimõtteid käsitleva raamlepingu liidu nimel allkirjastamise kohta (ELT L 319, 25.11.2016, lk 1).
      
         (3)  Nõukogu peasekretariaat avaldab lepingu jõustumise kuupäeva Euroopa Liidu Teatajas.